laion/Wikipedia-Exotic huggingface dataset:
ג'ורג' פיליפ ריינאגל

ג'ורג' פיליפ ריינאגל (באנגלית: George Philip Reinagle;‏ 1802 – 6 בדצמבר 1835) היה צייר ימי אנגלי, בנו הצעיר של רמזי ריצ'רד ריינאגל. הוא היה תלמיד של אביו, אבל הוא התמחה בנושאים ימיים על ידי העתקת יצירותיהם של הציירים ההולנדיים לודולף בקאויזן, ווילם ואן דה ולדה. הוא הציג לראשונה באקדמיה המלכותית ב-1822, כששלח דיוקן של ג'נטלמן; אבל ב-1824 הוא תרם 'ספינה בסערה שיורה אות מצוקה', ו'רוגע', וב-1825 'צי הולנדי במאה השבע-עשרה ', ונושאים ימיים נוספים בשנים הבאות. בשנת 1827 הוא נכח על סיפון ספינה בקרב נאווארינו ובשובו צייר, ופרסם בשנת 1828, 'איורים של קרב נאווארינו', ואחריו 'איורים של ההתרחשויות בכניסה של מפרץ פטרס בין השייטת האנגלית לצי הטורקים 1827". הוא גם צייר אירועים מעימותים אלה, שהוצגו ב-1829, 1830 ו-1831. הוא נכח עם הצי האנגלי על חוף פורטוגל ב-1833 ותמונתו של 'הניצחון המפואר של אדמירל נאפייר' הייתה אחת מתרומתו לאקדמיה המלכותית ב-1834. ארבעה נושאי חיל הים ב-1835 היו עבודותיו האחרונות שהוצגו. הוא עבד הן בשמן והן בצבעי מים, וניבאו לו הצלחה גדולה כצייר של יצירות ספנות וימיות. עבודותיו הופיעו גם במוסד הבריטי, ומדי פעם באגודת האמנים הבריטים. ריינגל נפטר בקמדן טאון, לונדון, ב-6 בדצמבר 1835, בגיל 33. קרב נאוואירינו פיצוץ אניה טורקית בקרב נאווארינו עימות בין הצי האנגלי והטורקי מדיה וקבצים בנושא ג'ורג' פיליפ ריינאגל בוויקישיתוף Graves, R. E. (1896). "Reinagle, George Philip (1802–1835), marine painter". Dictionary of National Biography Vol. IIL. Smith, Elder & Co. Retrieved 27 February 2008. The first edition of this text is available at Wikisource: "Reinagle, George Philip" . Dictionary of National Biography. London: Smith, Elder & Co. 1885–1900.
סמל אנגולה

סמל אנגולה מייצג בעיקרו את העבר הקרוב של האומה החדשה. הוא כולל סממנים מרקסיסטיים כבדים, כמו גם בדגל הלאומי. במרכז - מצ'טה ומעדר, המסמלים את המהפכה שהמדינה עברה בדרך לעצמאותה, ואת החשיבות שבעבודה חקלאית. מעליהם - כוכב, המסמל קידמה. השמש הזורחת היא סמל להתחלה חדשה. הסמל כולו מוקף חציו בגלגל שיניים, המסמל את חשיבות העבודה והתעשייה, וחציו השני בענפי כותנה וקפה, המסמלים את החשיבות שבשני ענפי החקלאות הללו באנגולה. מתחת - ספר פתוח, המסמל חינוך, וכותרת שבה כתוב - Republica De Angola - הרפובליקה של אנגולה, בפורטוגזית. דגל אנגולה המנון אנגולה מדיה וקבצים בנושא סמל אנגולה בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
פלואו של טמבל

פלואו של טמבל הוא אלבום הבכורה של המוזיקאי והראפר הישראלי ליעד מאיר, שיצא לאור ב-2 באפריל 2023. מילות השירים נכתבו על ידי מאיר, וההפקה נוהלה על ידי יובל ניאזוב, המוכר כדודא ממבוא הדודאים. האלבום כולל את הלהיטים "להקפיץ ת'רגל", "פלואו של טמבל", "תן לו!", ו"פלואו של טמבל 2" המארח את רון חיון. בשיר הראשון של האלבום מתארח מנהלו האישי של מאיר, שגיא דהן. אורחים נוספים הם דודא, זיו שביט, מיכאל סוויסה וביג סאזו. האלבום זכה להצלחה בסטרימינג. במצעד האלבומים השבועי של ספוטיפיי בישראל, הגיע האלבום למקום התשיעי. השיר "פלואו של טמבל 2" מתוך האלבום היה ללהיט, זכה להצלחה בפלטפורמת טיקטוק והגיע למקום ה-19 במצעד היטליסט של מאקו. פלואו של טמבל, לשמיעה באתר יוטיוב פלואו של טמבל, לשמיעה בשירות המוזיקה Spotify פלואו של טמבל, מילים ופרשונים באתר Genius Spotify Charts - Spotify Charts are made by fans, charts.spotify.com (באנגלית) הלהיטים הגדולים של ישראל, באתר www.instagram.com דור מאיר מועלם, ‏אפשר וצריך לעסוק במוסר. אבל כשאייל גולן עושה להיטים זה מנצח, באתר ‏מאקו‏, 4 במאי 2023 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
פקונדו גונסאלס

פקונדו גונסאלס מולינו (בספרדית: Facundo González Molino; נולד ב-6 ביולי 2003 במונטווידאו שבאורוגוואי) הוא כדורגלן אורוגוואי המשחק בהשאלה בעמדת הבלם בסמפדוריה. פרק זה טעון עדכון. אנא תרמו לוויקיפדיה ועזרו לעדכן אותו. גונסאלס גדל במחלקות הנוער של ויסטה אלגרה, אספניול וולנסיה. בשנת 2020 החל לשחק בקבוצת המילואים של ולנסיה. נכלל בסגל נבחרת אורוגוואי עד גיל 20 לטורניר גביע העולם עד גיל 20 בשנת 2023. מדיה וקבצים בנושא פקונדו גונסאלס בוויקישיתוף פקונדו גונסאלס, ברשת החברתית אינסטגרם פקונדו גונסאלס, באתר Transfermarkt פקונדו גונסאלס, באתר Soccerway פקונדו גונסאלס, באתר BDFutbol פקונדו גונסאלס, באתר FootballDatabase.eu Marcelo Broli dió a conocer la lista de convocados para el Mundial sub-20 באתר הרשמי של התאחדות הכדורגל האורוגוואית, 8 במאי 2023 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פקונדו גונסאלס". ערך זה הוא קצרמר בנושא כדורגלנים ובנושא אורוגוואי. אתם מוזמנים לתרום לוויקיפדיה ולהרחיב אותו.
אמילי מורי פטרסון

אמילי מורי פטרסון (באנגלית: Emily Murray Paterson;‏ 1855–1934) הייתה אמנית סקוטית, הקשורה לאסכולת גלאזגו וחברה באגודת האמניות. אמילי פטרסון נולדה באדינבורו, סקוטלנד בשנת 1855. אביה, דנקאן וויקי פטרסון (1827–1911) היה עורך דין מאיירשייר. הוא היה שותף של לינדזי ופטרסון באדינבורו. אמה הייתה אן פלמינג סטיבן (1827–1909). אמילי למדה במכללת אדינבורו לאמנות וכן בפריז והתגוררה באלבין פלייס, אדינבורו לפני שעברה ללונדון ב-1917. היא נסעה רבות בין 1909 ל-1934. זמן קצר לאחר תום מלחמת העולם הראשונה, היא ביקרה בשדות הקרב לשעבר בעיר איפר שבבלגיה. ציורי צבעי המים שלה של כנסיות הרוסות ומבנים הרוסים בעיר, כולל נופים של אולם המופעים של איפר, הוצגו בלונדון בשנת 1919. פטרסון גם ביקרה בהולנד ובאיטליה במספר הזדמנויות והייתה גם חובבת טיולים אלפיניים, ולעיתים קרובות ערכה טיולי ציור הן בטירול והן באלפים השווייצרים והציגה את העבודות שנוצרו במועדון האלפיני בלונדון. הנושאים המועדפים עליה היו נופים, אדריכלות ובוטניקה. היא נבחרה לחברה באגודה המלכותית לצבעי מים הסקוטית, אגודת האמנים הסקוטית והאגודה לאמניות נשים. פטרסון מתה בלונדון ב-23 ביולי 1934 - תערוכת זיכרון נערכה בגלריה ווקר, לונדון מאוחר יותר באותה שנה. היא הוחזרה לאדינבורו לקבורה עם הוריה בבית הקברות דין. שרידי טנקים באיפר רחוב באיפר חורבות הכנסייה באיפר אגרטל פרחי יולי טבע דומם מדיה וקבצים בנושא אמילי מורי פטרסון בוויקישיתוף R. Desmond & C. Ellwood. Dictionary f British and Irish Botanists and Horticulturists. CRC Press Dunford, P. A Biographical Dictionary of Women Artists in Europe and America Since 1850 (Published by Harvester Wheatsheaf, 1990) Edinburgh and Leith Post Office Directory 1857-58 Catalogue of the Exhibition of Scottish Art: 1939 (Published by Royal Academy of Arts, 1939) Paul Harris & Julian Halsby (1990). The Dictionary of Scottish Painters 1600 to the Present. Canongate
ג'אקומו פטיקנטי

ג'אקומו פטיקנטי (באיטלקית: Giacomo Faticanti; נולד ב-31 ביולי 2004 בסורה שבאיטליה) הוא כדורגלן איטלקי המשחק בעמדת הקשר האחורי בקבוצת רומא מהסרייה א'. פטיקנטי גדל במחלקות הנוער של אתלטיקו סורה, פרוזינונה ורומא. ב-27 באוקטובר 2022 ערך את הופעת הבכורה שלו בקבוצה הבוגרת של רומא, בניצחון 2-1 על ה.י.ק. הלסינקי במסגרת שלב הבתים של הליגה האירופית לעונת 2022/2023. נכלל בסגל נבחרת איטליה עד גיל 20 לטורניר גביע העולם עד גיל 20 בשנת 2023. מדיה וקבצים בנושא ג'אקומו פטיקנטי בוויקישיתוף ג'אקומו פטיקנטי, באתר Transfermarkt ג'אקומו פטיקנטי, באתר Soccerway ג'אקומו פטיקנטי, באתר WorldFootball.net ג'אקומו פטיקנטי, באתר FootballDatabase.eu Ufficializzata la lista dei 21 convocati per il Mondiale in Argentina באתר הרשמי של התאחדות הכדורגל האיטלקית, 11 במאי 2023 (באיטלקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'אקומו פטיקנטי".
ויקטור אלטו

ויקטור אלטו (באנגלית: Victor Eletu; נולד ב-1 באפריל 2005 בלאגוס שבניגריה) הוא כדורגלן ניגרי המשחק בעמדת הקשר האחורי במחלקת הנוער של מילאן. אלטו גדל במחלקות הנוער של אקדמיית הנסיך קאזים, צ'דרטזה 1985 ומילאן. בחודש בדצמבר 2022 חתם על חוזה לשנתיים וחצי במילאן. נכלל בסגל נבחרת ניגריה עד גיל 20 לטורניר גביע העולם עד גיל 20 בשנת 2023. ויקטור אלטו, באתר Transfermarkt ויקטור אלטו, באתר Soccerway ויקטור אלטו, באתר FootballDatabase.eu Milan Primavera midfielder pens contract extension until 2025 – photo באתר Sempremilan, ‏ 7 בדצמבר 2022 (באנגלית) Flying Eagles squad for the @FIFAcom #FIFAU20WorldCup starting later this month in Argentin בחשבון הטוויטר הרשמי של פדרציית הכדורגל הניגרית, 8 במאי 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויקטור אלטו".
קנדרי פאאס

ריי קנדרי פאאס אנדרדה (בספרדית: Ray Kendry Páez Andrade; נולד ב-4 במאי 2007 בגואיאקיל שבאקוודור) הוא כדורגלן אקוודורי המשחק בעמדת הקשר ההתקפי בקבוצת אינדפנדיינטה דל ואיה מליגת העל האקוודורית ובנבחרת אקוודור. פאאס גדל במחלקות הנוער של אקדמיית אלפרו מורנו, ברצלונה ספורטינג קלוב, אמלק, פאטריה ואינדפנדיינטה דל ואיה. ב-25 בפברואר 2023 ערך את הופעת הבכורה שלו בקבוצה הבוגרת של אינדפנדיינטה דל ואיה, בניצחון 3-1 על מושוק רונה במסגרת המחזור הראשון בליגת העל האקוודורית לעונת 2023. במשחק זה הבקיע את שער הבכורה שלו במועדון. נכלל בסגל נבחרת אקוודור עד גיל 20 לטורניר גביע העולם עד גיל 20 בשנת 2023. ב-12 בספטמבר 2023 ערך פאאס את הופעת הבכורה שלו בנבחרת אקוודור, בניצחון 2-1 על נבחרת אורוגוואי במסגרת מוקדמות מונדיאל 2026. ב-13 באוקטובר הבקיע את שער הבכורה שלו בנבחרת, בניצחון 2-1 על נבחרת בוליביה במסגרת מוקדמות מונדיאל 2026. נכלל בסגל נבחרת אקוודור לטורניר קופה אמריקה 2024. מדיה וקבצים בנושא קנדרי פאאס בוויקישיתוף קנדרי פאאס, ברשת החברתית אינסטגרם קנדרי פאאס, באתר Transfermarkt קנדרי פאאס, באתר Soccerway קנדרי פאאס, באתר WorldFootball.net קנדרי פאאס, באתר National Football Teams קנדרי פאאס, באתר FootballDatabase.eu Nuestros representantes, nuestros guerreros, los sobrinos favoritos del tío @PilsenerEcuador que formarán parte de la #Sub20 בחשבון הטוויטר הרשמי של פדרציית הכדורגל האקוודורית, 9 במאי 2023 (בספרדית) Selección de Ecuador convocó sus 26 jugadores para la Copa América 2024 באתר El Comercio, ‏ 29 במאי 2024 (בספרדית)
מרים אלון

מרים אלון (1938–2011) הייתה אשת רדיו וסופרת ילדים ישראלית. עבדה בקול ישראל כקריינית חדשות וכן בתחומי המוזיקה, התרבות ועוד. בנוסף הייתה גם מדריכת קריינים. מרים אלון נולדה בקריית מוצקין. למדה במוסד החינוכי "שומריה" במשמר העמק. למדה בבית הספר למשחק של "הבימה". בתחנת קול המוסיקה הקריאה שירי משוררים בפינה "'רגע של שיר". אלון הייתה נשואה לאיש הרדיו הוותיק יצחק שמעוני ולהם ארבעה ילדים ושנים עשר נכדים. בנה הוא השחקן אסי שמעוני, ממייסדי תיאטרון פסיק. מרים אלון נפטרה בירושלים ב-2011 בעקבות מחלה קשה ממנה סבלה בשלוש שנותיה האחרונות. נטמנה בבית העלמין הר המנוחות. לגן בחדר (ירושלים: כתר, 1980); איורים – דודו גרשטין משקפים ורדים (ירושלים: כתר, 1981); איורים – דוד גרשטיין לגעת כמעט בתקרה (ירושלים: כתר, 1984); איורים – אלישבע געש גלידה עם קצפת (תל אביב: ספרית פועלים, 1988); איורים – יפתח אלון חלום של יום הולדת (ירושלים: כתר, 1988); ציורים – יפתח אלון רון עכברון (תל אביב: נ. קמחי, תשמ"ז); ציורים – אנה טורק (סידרה בת שנים-עשר ספרים) לבד בבית (תל אביב: ספרית פועלים, תשנ"ז 1996); איורים – אבנר כץ המקום שבו אני גר (ירושלים: שמעוני, 2012); איורים – ז'קי לוי יהודה אטלס כתב: "אלון השתייכה לסוג הכותבים לילדים שמדברים ישירות אל הילד, מבלי לקרוץ להורים מעבר לכתפו. דרך שיריה היא מראה מה רוחש בראשו של ילד, כשכל התבוננות או חיווי מפי הילד בשיריה יכולים להתפרש בקלות גם כאמירה כללית יותר". מידע על מרים אלון בקטלוג הספרייה הלאומית הספרים של מרים אלון, באתר "סימניה" מרים אלון באתר גוגל ספרים יהודה אטלס, אני דווקא אוהב את המלוח של הדמעות, באתר הארץ, 5 ביוני 2012 רבקה מיכאלי, נפרדים מהקריינית והסופרת מרים אלון ז"ל, אתר רדיו 103, 11.11.2011 משוררת הילדים והקריינית מרים אלון, סרטון בערוץ "Dan Almagor", באתר יוטיוב (אורך: 27:02) מרים אלון, בלקסיקון הספרות העברית החדשה https://onegshabbat.blogspot.com/2019/01/blog-post_18.html מרים אלון, באתר לקסיקון הספרות העברית החדשה המקום שבו אני גר – מרים אלון, סימניה תבנית:אתר עונג שבת יהודה אטלס, אני דווקא אוהב את המלוח של הדמעות, באתר הארץ, 5 ביוני 2012
דייוויד פיין

דייוויד פיין (באנגלית: David Payne;‏ 1843–1894) היה צייר נוף סקוטי. פיין נולד בדמפרישייר, הוא התחנך באקדמיית אנאן (יחד עם עמיתו האמן ויליאם יוארט לוקהארט). בתחילה הוא התפרנס כצייר בתים לפני שהפך לאמן. פיין עבר לדרבי ב-1869 ותועד כשגר במספר מקומות במחוז דרבישייר בשנות ה-80, כולל דאפילד ובארו על טרנט. פיין היה תלמידו של ג'ורג' טרנר "ג'ון קונסטבל של דרבישייר" שהתגורר אף הוא בבארו על טרנט. הגילוף של פיין של שני דייגים זכה במדליית גלריית אמנות דרבי לשנת 1882 לאמנות תעשייתית והפסל והמדליה נרכשו מחדש על ידי הגלריה. פיין הפך לאמן נוף כפרי. הוא הציג בחברת האמנים המלכותית של בירמנגהם, במוזיאון נוטינגהאם ובגלריה לאמנות, והיה חבר באקדמיה המלכותית הסקוטית (RSA). הוא נחשב לאחד הטובים מבין אמני בירמינגהאם מהמאה ה-19. בשנת 1891, המלכה ויקטוריה ביקרה בדרבי כדי להניח את אבן היסוד של המרפאה המלכותית בדרבישייר ולתת תואר אביר לסר אלפרד האסלאם. הסצנה של הביקור המלכותי בשוק עם מאות אנשים, חיילים, סוסים שפגשו את המלכה ויקטוריה, צוירה על ידי פיין. הציור הזה נמצא כעת במוזיאון ובגלריה לאמנות דרבי, אבל יש לו גם עבודה דומה בעיר הולדתו. פיין התחתן והביא לעולם 14 ילדים. הוא נפטר בשפילד בשנת 1894. ציורי פיין נמצאים במספר מוסדות בריטיים, כולל מוזיאון דרבי וגלריה לאמנות של סאות'המפטון. נוף קייצי קיץ יפה ביקור המלכה ויקטוריה בדרבי מדיה וקבצים בנושא דייוויד פיין בוויקישיתוף Harvest Home and Golden Corn Archived 2011-06-09 at the Wayback Machine, David Payne, 1875 George Turner, British (1843-1910)". Two Anglers, Derbyshire Museums, Allard, Sarah; Nicola Rippon (2003). Goodey's Derby p.40. Breedon Books. p. 157
מרקו וורן

מרקו וורן (באנגלית: Marco Warren;‏ 13 בדצמבר 1993 – 14 במאי 2023) היה כדורגלן ברמודי ששיחק בעמדת הקשר ההתקפי בנבחרת ברמודה. וורן שיחק במשך כל הקריירה המקצוענית שלו בקבוצת PHC זבראס מליגת העל הברמודית. וורן ערך עשר הופעות במדי נבחרת ברמודה, בהן הבקיע שער אחד. הוא היה חלק מסגל נבחרת ברמודה בטורניר גביע הזהב 2019. ב-14 במאי 2023 נהרג וורן בתאונת דרכים בגיל 29. מרקו וורן, באתר Transfermarkt מרקו וורן, באתר Soccerway מרקו וורן, באתר National Football Teams מרקו וורן, באתר FootballDatabase.eu Football MVP Marco Warren named as victim of hit-and-run באתר The Royal Gazzette, ‏ 14 במאי 2023 (באנגלית)
Globalstar

Globalstar היא חברת תקשורת שמפעילה מערך לוויינים במסלול לווייני נמוך ומספקת שירותי טלפון לווייני והעברת נתונים. נכון לשנת 2023 היא מפעילה 25 לוויינים מהדור השני. הפרויקט הופעל בשנת 1991 כמיזם משותף של Loral Corporation ו-קוואלקום. החברה הוקמה שנת 1994 במטרה לשגר לוויין ראשון בשנת 1998. הלוויין הראשון שוגר בפברואר 1998 ובנובמבר 1998 התקיימה שיחת טלפון ראשונה תוך שימוש בלווייני החברה. באוקטובר 1998 החל שימוש ניסיוני תוך שימוש ב-44 לוויינים. בדצמבר צי הלוויינים הגיע ל-48 והחל שירות מסחרי. לוויינים מהדור הראשון היו במשקל 450 ק"ג והיו מתוכננים לעבודה במשך 7.5 שנים. הם נבנו על ידי Alenia Spazio. בפברואר 2002 החברה הכריזה על פשיטת רגל. ארגון מחדש הסתיים בשנת 2004 כאשר שליטה בחברה עברה ל-Thermo Capital Partners. בשנת 2007 שוגרו 8 לוויינים נוספים מהדור הראשון. בשנת 2010 שוגרו לוויינים ראשונים של הדור השני וצי הושלם ל-24 לוויינים עד לשנת 2013. כל הלוויינים של הדור השני נבנו ב-Thales Alenia Space. הם היו במשקל 700 ק"ג ומתוכננים ל-15 שנות עבודה. ביוני 2022 שוגרו לוויינים נוספים של הדור השני. בפברואר 2022 הוחלט לרכוש 17 לוויינים של הדור השלישי מחברה קנדית MDA וחברה אמריקאית Rocket Lab. הלוויינים מתוכנים לשיגור בשנת 2025. מדיה וקבצים בנושא Globalstar בוויקישיתוף אתר האינטרנט הרשמי של Globalstar (באנגלית) Globalstar, ברשת החברתית פייסבוק Globalstar, ברשת החברתית אקס (טוויטר) Globalstar, ברשת החברתית LinkedIn Globalstar, סרטונים בערוץ היוטיוב נתונים על שיגורים נתוני לוויינים מהדור הראשון Jeff Foust, Globalstar selects MDA and Rocket Lab for new satellites, SpaceNews, ‏2022-02-24 (באנגלית אמריקאית)
ארק נורת'

אוסקר יאן בנגט כריסטיאנסון (בשוודית: Oscar Jan Bengt Christiansson; נולד ב-1 ביוני 1997), הידוע בשם הבמה שלו, ארק נורת', הוא די ג'יי ומפיק מוזיקלי שוודי. בנובמבר 2022 נחשף כי הוא עתיד להתחרות במלודיפסטיבלן, הקדם השוודי לאירוויזיון 2023, עם השיר "Where You Are (Sávežan)" בהשתתפות יון הנדריק פיילגרן ואדם וודס. השלושה דורגו בערב הגמר במקום הרביעי. 2020 – No Cow On The Ice 2020 – Love Me To Life 2020 – Limbo (Remixes) 2023 – Where You Are (Sávežan) [feat. Adam Woods] [Alex D'Rosso Remix] 2023 – [Where You Are (Sávežan) [Remixes מדיה וקבצים בנושא ארק נורת' בוויקישיתוף אתר האינטרנט הרשמי של ארק נורת' (באנגלית) ארק נורת', ברשת החברתית פייסבוק ארק נורת', ברשת החברתית אקס (טוויטר) ארק נורת', ברשת החברתית אינסטגרם ארק נורת', ברשת החברתית טיקטוק ארק נורת', סרטונים בערוץ היוטיוב ארק נורת', במסד הנתונים הקולנועיים IMDb (באנגלית) ארק נורת', באתר AllMovie (באנגלית) ארק נורת', באתר אפל מיוזיק (באנגלית) ארק נורת', באתר ספוטיפיי ארק נורת', באתר סאונדקלאוד (באנגלית) ארק נורת', באתר Last.fm (באנגלית) ארק נורת', באתר AllMusic (באנגלית) ארק נורת', באתר MusicBrainz (באנגלית) ארק נורת', באתר דיזר ארק נורת', באתר Discogs (באנגלית) ארק נורת', באתר Genius ארק נורת', באתר טיידל (באנגלית) "Arc North om varför han bär solglasögon på scenen". Aftonbladet. 5 בפברואר 2023. נבדק ב-1 במרץ 2023. {{cite news}}: (עזרה) "Sweden: The artists for Melodifestivalen 2023 revealed". EurovisionWorld.com (באנגלית בריטית). Christian Petersen. 2022-11-29. נבדק ב-2023-03-05.
אינטרהוטל

אינטרהוטל הייתה רשת מלונות יוקרה מזרח־גרמנית, שהוקמה בשנת 1965. במקור, רשת המלונות הכילה מלון אחד ביעדים הבאים: ברלין, ארפורט, ינה, מגדבורג. שני מלונות בקמניץ (אז קארל־מארקס־שטאדט) וחמישה מלונות בלייפציג. מלונות 5 כוכבים של הרשת שירתו אקסקלוסיבית אורחים ממדינות לא־סוציאליסטיות, מלונות 4 כוכבים הוקמו עבור בעיקר אורחים ממדינות קומקון. למשל מלון פארק אין ברלין של היום, שטאדט ברלין דאז, נבנה עבור תיירים מברית המועצות. נוסף על כך היו כמה מלונות 3 כוכבים בערים קטנות יותר, כמו מלון "אלפנט" בויימאר. כמעט כל מלונות היוקרה בגרמניה המזרחית היו חלק מרשת אינטרהוטל, עם כמה יוצאים מן הכלל כמו מלון "נפטון" בוורנמונדה ומצודת ססילהוף בפוטסדאם. איגוד הקו־אופרטיבים הצרכניים ברפובליקה הדמוקרטית הגרמנית היה בעלים של מלונות גם, בעיקר מלונות 4 ו-3 כוכבים כמו מלון "קונסום ארולונגסהיים" באוברהוף, שהיום עדיין נמצא בבעלותה של התנועה הקו־אופרטיבית בגרמניה. לאחר איחודה מחדש של גרמניה, רוב המלונות היו מנוהלים על ידי חברה באותו השם. ב-1991 כמה נמכרו לקבוצת קלינבייל, וב-2006 כמה נמכרו לקבוצת בלאקסטון. מלונות האינטרהוטל היו תחת הפיקוח של המשרד לביטחון המדינה המזרח־גרמני, זהו השטאזי, תחת מחלקת התיירות. השטאזי ניסה לפקח על כל הפעילויות של תיירים בין־לאומיים על ידי שליחת חשפניות לחדרים שהיו בפיקוח אודיו ווידאו. הם התרכזו בעיקר על מלונות שבהם שוחחו החלטות פוליטיות, כמו מלון "בלויוו" בדרזדן. מדיה וקבצים בנושא אינטרהוטל בוויקישיתוף
אפילו לדקה (שיר של שירה לוי)

אפילו לדקה הוא סינגל שהוקלט על-ידי הזמרת והשחקנית הישראלית שירה לוי. השיר יצא לאור ב-19 בנובמבר 2019, על-ידי חברת התקליטים NMC. השיר נכתב על-ידי נעם חורב, הולחן על-ידי עמרי קסטן וחן מצגר-אדר, שגם הפיק אותו מוזיקלית. השיר, שהוא סינגל הבכורה שלה כזמרת סולו, מספר על תחושותיה וחווייתה הפנימית של לוי בהתמודדותה עם התאבדותו של אביה בשל מחלת הדיכאון. לוי מספרת כי ידעה תמיד שביום מן הימים תמצא דרך להנציח את אביה ולהעלות את מחלת הדיכאון וחשיבותה לשיח הציבורי. נועם חורב, אשר כתב את מילות השיר, סיפר כי בעת העבודה עליו ביקש מלוי לכתוב מכתב לאביה, אשר מגולל את תחושותיה - ולשלוח אותו אליו. חורב סיפר כי לאחר קריאת הפזמון שכתב בהשראת מכתבה שלה, התרגשה לוי עד מאוד וזיהתה עצמה בכל מילה ומילה. השיר זכה להצלחה מרשימה, הושמע רבות בתחנות הרדיו בישראל, וכן זכה לשבחים מהמבקרים. בין היתר, הודגשו ביצועה הקולי של לוי והמסר העוצמתי הטמון בשיר. לאור השפעתו של השיר, והעלאתו את נושא האובדנות לדיון הציבורי - במיוחד בקרב בני נוער - הוזמנה לוי לבצעו בכנסת ישראל במסגרת ציון יום האובדנות. הווידאו קליפ המלא שיצא עבור השיר, בוים על-ידי אמיל בן שמעון והועלה לערוץ היוטיוב של לוי ב-19 בנובמבר 2019. במאי הקליפ ביקש להעצים את המסר החשוב שבשיר, שכן לא פעם נוטות משפחות המתמודדות עם התאבדות להימנע משיח על הנושא מתוך בושה. לשם יצירת תחושת ההזדהות והעצמת המתמודדים השונים, הוזמנו להשתתף בקליפ ילדים מעמותת "בשביל החיים" שאיבדו גם הם את יקיריהם ממקרי התאבדות שונים. נכון למאי 2023, מונה הצפיות של הקליפ עומד על למעלה ממיליון צפיות. סרטון השיר "אפילו לדקה" באתר יוטיוב מילות השיר "אפילו לדקה" באתר שירונט רן בוקר, שירה לוי: "תמיד ידעתי שאנציח את אבא שלי", באתר ynet, 19 בנובמבר 2019 רז שכניק, בחרתי בחיים במקום לשבת בדיכאון, באתר "ידיעות אחרונות", 18 בנובמבר 2019 נעם חורב מגלה איך נולד השיר 'אפילו לדקה' לכוכבת הנוער שירה לוי: "הביצוע מצמרר", באתר mynetafula, ‏2019-11-22 דודי פטימר, ‏משה פרץ בשיר שלא יהיה להיט, מאור אדרי רומנטי ו"פורמולה" מאכזבות, באתר מעריב אונליין, 21 בנובמבר 2019 מוזיקה - התמכרנו בדקה: כוכבת הנוער שירה לוי בסינגל בכורה, באתר פרוגי, ‏2019-11-19 שירה לוי - אפילו לדקה - יום האובדנות בכנסת 26.11.19, נבדק ב-2023-05-23 שירה לוי - אפילו לדקה, נבדק ב-2023-05-20
אדם וודס

אדם כריסטופר אלסקוג (בשוודית: Adam Christopher Allskog; נולד ב-14 במרץ 2001), הידוע בשם הבמה שלו, אדם וודס, הוא זמר-יוצר שוודי. וודס נולד בעיירה רסרה. בשנת 2018 הגיע לאודישנים של "Swedish Idol", וביצע את השיר "Break Even" של להקת דה סקריפט. הוא נכשל בניסיון להעפיל לשלב הבא בתחרות, וניסה את מזלו בשנה הבאה עם השיר "You Are The Reason" של קאלום סקוט. אולם גם בשנה זו החליטו השופטים להדיחו. בנובמבר 2022 נחשף כי הוא עתיד להתחרות במלודיפסטיבלן, הקדם השוודי לאירוויזיון 2023, עם השיר "Where You Are (Sávežan)" בהשתתפות ארק נורת' ויון הנדריק פיילגרן. השלושה דורגו בערב הגמר במקום הרביעי. מדיה וקבצים בנושא אדם וודס בוויקישיתוף אדם וודס, ברשת החברתית פייסבוק אדם וודס, ברשת החברתית אקס (טוויטר) אדם וודס, ברשת החברתית אינסטגרם אדם וודס, ברשת החברתית טיקטוק אדם וודס, סרטונים בערוץ היוטיוב אדם וודס, במסד הנתונים הקולנועיים IMDb (באנגלית) אדם וודס, באתר אפל מיוזיק (באנגלית) אדם וודס, באתר ספוטיפיי אדם וודס, באתר סאונדקלאוד (באנגלית) אדם וודס, באתר Last.fm (באנגלית) אדם וודס, באתר MusicBrainz (באנגלית) אדם וודס, באתר דיזר אדם וודס, באתר Discogs (באנגלית) אדם וודס, באתר Genius אדם וודס, באתר טיידל (באנגלית) אדם וודס, באתר אמזון מיוזיק "Sweden: The artists for Melodifestivalen 2023 revealed". EurovisionWorld.com (באנגלית). Christian Petersen. 2022-11-29. נבדק ב-2023-03-05.
Where You Are (Sávežan)

"Where You Are (Sávežan)" (בעברית: "היכן אתה (פרא אדם)") הוא סינגל שהוקלט על ידי הזמר השוודי יון הנדריק פיילגרן בהשתתפות הדי-ג'יי ארק נורת' והזמר-יוצר אדם וודס. הוא יצא לאור ב-25 בפברואר 2023, על ידי חברת התקליטים לודקולט, כסינגל שלא מתוך אלבום אולפן. השיר הגיע למקום השישי במצעד הסוורייטופליסטן. השיר נכתב על ידי פיילגרן ונורת' לצד קלה הלברג, ג'וי דב, אוליבר בלבלין, ריצ'רד לסת, טוביאס לונדגרן וויליאם סגרדאהל. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-7.2 מיליון השמעות. בנובמבר 2022 נחשף כי השיר עתיד להשתתף במלודיפסטיבלן, הקדם השוודי לאירוויזיון 2023. הוא העפיל לשלב הגמר לאחר זכייתו במקצה הראשון של התחרות, שם קיבל 1,352,492 הצבעות. בגמר, דורג במקום הרביעי עם 81 נקודות. מדיה וקבצים בנושא Where You Are בוויקישיתוף קלה הלברג, יון הנדריק פיילגרן, ג'וי דב, אוליבר בלבלין, ארק נורת', ריצ'רד לסת, טוביאס לונדגרן, ויליאם סגרדאהל "Sweden: The artists for Melodifestivalen 2023 revealed". EurovisionWorld.com (באנגלית בריטית). Christian Petersen. 2022-11-29. נבדק ב-2023-03-05. Picot, Nathan (2023-03-11). "Loreen wins Melodifestivalen and will represent Sweden for a second time". ESCXTRA.com (באנגלית בריטית). נבדק ב-2023-03-17.